stanford-oval/wikipedia huggingface dataset:
Faraj Sarkohi

Faraj Sarkohi
Faraj Sarkohi (pers. ‏فرج سرکوهی‎, Faraj Sarkuhi; s. 1947 Shiraz) on iranilainen kirjailija ja kirjallisuuskriitikko.
Sarkohi opiskeli Tabrizissa ja Teheranissa sosiologiaa ja persialaista kirjallisuutta. Hän toimi yhdentoista vuoden ajan iranilaisen kirjallisuuslehden Adineh päätoimittajana. Vuonna 1996 Sarkohi oli mukana tekemässä 134:n kirjailijan Iranin hallinnolle julkaisemaa aloitetta suuremman kielellisen vapauden puolesta ja sensuuria vastaan. Sarkohi joutui toistuvasti pidätetyksi ja sai kuolemantuomion. Hän kuitenkin pääsi kansainvälisen paineen ansiosta vapaaksi ja lähti maanpakoon vuonna 1998. Hän on sittemmin asunut Saksassa.
Sarkohi on Saksan PEN:n kunniajäsen. Häneltä on julkaistu Iranissa kaksi novellikokoelmaa ja kahden kokoelman verran kirjallisuuskritiikkiä. Sarkohi on kirjoittanut myös romaaneja ja poliittisia tekstejä. Hänen teoksiaan on käännetty ranskaksi, saksaksi, tanskaksi ja ruotsiksi.
Haga (Enköping)

| Haga |
| --- | --- |
 Hagan linna
 Haga
 Koordinaatit: 59°36′13″N, 17°03′05″E 
Valtio:   Ruotsi
Lääni:  Uppsalan lääni
Maakunta:  Upplanti
Kunta:  Enköping
Väkiluku (2021):  295
Haga on taajama Enköpingin kunnassa Uppsalan läänissä Upplannin historiallisessa maakunnassa Ruotsissa. Taajamassa oli 295 asukasta vuonna 2021.
Aiheesta muualla

Kuvia tai muita tiedostoja aiheesta Haga (Enköping) Wikimedia Commonsissa
Hatlestrandin kirkko

| Hatlestrandin kirkko Hatlestrand kyrkje |
| --- | --- |

Sijainti:  Kvinnherad, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1885
Materiaali:  puu
Istumapaikkoja:  140
Lisää rakennusartikkeleitaArkkitehtuurin teemasivulla
Hatlestrandin kirkko (norj. Hatlestrand kyrkje) on Kvinnheradin kunnassa Norjassa sijaitseva puinen pitkäkirkko vuodelta 1885.
Aiheesta muualla

Kuvia tai muita tiedostoja aiheesta Hatlestrandin kirkko Wikimedia Commonsissa
Torridalin kirkko

| Torridalin kirkko Torridal kirke |
| --- | --- |
 Kirkko vuonna 2015.
Sijainti:  Kristiansand, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1978
Materiaali:  kivi
Istumapaikkoja:  215
Lisää rakennusartikkeleitaArkkitehtuurin teemasivulla
Torridalin kirkko (norj. Torridal kirke) on Kristiansandin kunnassa Norjassa sijaitseva kivikirkko vuodelta 1978.
Aiheesta muualla

Kuvia tai muita tiedostoja aiheesta Torridalin kirkko Wikimedia Commonsissa
Ageranós

| Ageranós Αγερανός |
| --- | --- |
 Ageranóksen kylä, etualalla Grigorákisin torni.
 Ageranós
 Koordinaatit: 36°41′44″N, 22°31′40″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Lakonia
Kunta:  Anatolikí Máni
Hallinto:  
 – Asutustyyppi:  kylä
 – Kallikrates-koodi:  4302011302
Väkiluku (2021):  16
Aikavyöhyke:  UTC+2
 – Kesäaika:  UTC+3
Ageranós (kreik. Αγερανός) on Kreikan kylä, joka kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Kylän väkiluku on 16 (2021).
Altzerinákoksen tornimainen talo.
Ageranóksen kylä sijaitsee Mánin niemimaan itärannikolla eli Lakonianlahden rannalla olevalla pienellä niemellä noin 50 kilometriä etelään Spártin kaupungista. Se on rakennettu noin 50 metrin korkeuteen merenpinnasta laskettuna. Ageranós on osa Neochórin kyläyhdyskuntaa.
Kylässä on useita Mánille tyypillisiä tornimaisia kivitaloja, ja se on suojeltu perinteisenä asutuksena. Tornimaisiin taloihin lukeutuvat muun muassa Grigorákisin, Tsikourióksen, Altzerinákoksen ja Xintarákoksen tornit. Antiikin ajan Arainonin eli Arainoksen kaupunki tai kylä sijoitetaan nykyisen Ageranóksen paikalle, koska antiikin aikainen nimi vaikuttaa säilyneen muuntuneena nykyisen kylän nimessä. Paikalta on tehty roomalaisaikaisia löydöksiä.
Aiheesta muualla

Kuvia tai muita tiedostoja aiheesta Ageranós Wikimedia Commonsissa
Gérakas (Attika)

| Gérakas Γέρακας |
| --- | --- |
 Gérakasin kaupunkia.
 Kunnallisyksikön sijainti
 Gérakas
 Koordinaatit: 38°00′43″N, 23°51′14″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Pallíni
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  490901
Väkiluku (2011):  29 939
Aikavyöhyke:  UTC+2
 – Kesäaika:  UTC+3
Postinumero:  153 44
Suuntanumero(t):  210
Rekisterikilpi:  Z
Infobox OKVirheellinen NIMI-arvo: 
Gérakas (kreik. Γέρακας) on Kreikan kaupunki sekä samanniminen Pallínin kunnan kunnallisyksikkö (Δημοτική Ενότητα Γέρακα, Dimotikí Enótita Géraka) ja entinen itsenäinen kunta. Se sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 29 939 (vuonna 2011). Gérakas on Pallínin kunnan kuntakeskus.
Gérakasin Pyhän Johanneksen (Ágios Ioánnis) kirkko.
Gérakas sijaitsee noin 12 kilometriä Ateenan keskustasta koilliseen ja se on käytännössä Ateenan esikaupunki. Gérakas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pallínin kuntaan yhdessä Anthoúsan kanssa, jolloin se muuttui yhdeksi Pallínin kunnan kunnallisyksiköistä.
Aiheesta muualla

Kuvia tai muita tiedostoja aiheesta Gérakas Wikimedia Commonsissa
Lásta

| Lásta Λάστα |
| --- | --- |
 Lásta
 Koordinaatit: 37°42′1″N, 22°8′24″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Gortynía
Hallinto:  
 – Asutustyyppi:  kylä
 – Kallikrates-koodi:  4003020401
Korkeus:  1060 m
Väkiluku (2021):  12
Aikavyöhyke:  UTC+2
 – Kesäaika:  UTC+3
Postinumero:  220 10
Lásta (kreik. Λάστα) on Kreikan kylä, joka kuuluu hallinnollisesti Gortynían kuntaan, Arkadian alueyksikköön ja Peloponnesoksen alueeseen. Kylän väkiluku on 12 (2021).
Lástan kylä sijaitsee Arkadian pohjoisosan vuoristossa noin 49 kilometriä luoteeseen Trípolin kaupungista. Se on rakennettu noin 1 060 metrin korkeuteen merenpinnasta laskettuna. Lásta muodostaa oman kyläyhdyskuntansa (Δημοτική Κοινότητα Λάστης, Dimotikí Koinótita Lástis), johon ei kuulu muita asutuksia. Antiikin ajan Torthyneionin kaupunki sijaitsi nykyisen kylän lähellä.
Abdullah Ercan

| Mitalit | Mitalit | Mitalit |  |
| --- | --- | --- | --- |
|  Abdullah Ercan vuonna 2013. |  Abdullah Ercan vuonna 2013. |  Abdullah Ercan vuonna 2013. |  |
Maa:   Turkki
Miesten jalkapallo
| MM-kilpailut  | MM-kilpailut  | MM-kilpailut  |  |
|  Pronssia | Japani/Etelä-Korea 2002 |  |  |
Abdullah Ercan (s. 8. joulukuuta 1971 Istanbul) on turkkilainen jalkapalloilija ja jalkapallovalmentaja. Hän oli pelipaikaltaan useimmiten vasen laitapuolustaja. Hän pelasi Turkin A-maajoukkueessa 71 maaottelua vuosina 1993–2003 ja saavutti pronssia MM-kilpailuissa 2002. Hän lopetti pelaajauransa vuonna 2006 ja on sittemmin toiminut valmennustehtävissä.
Ercan edusti Turkin Superliigassa kausina 1990–1999 Trabzonsporia, kausina 1999–2003 Fenerbahçea sekä uransa lopulla Galatasarayta ja İstanbulsporia. Hän pelasi Superliigassa kaikkiaan 377 ottelua ja teki niissä 18 maalia. Hän voitti Turkin liigamestaruuden vuonna 2001 sekä Turkin Cupin vuosina 1992 ja 1995. Hän pelasi Mestarien liigassa viisi, Cup-voittajien cupissa kahdeksan ja UEFA Cupissa 15 ottelua. Hän teki varsinaisissa eurokilpailuissa ainoan maalinsa syyskuussa 1995 cup-voittajien cupin ensimmäisen kierroksen ottelussa liettualaista Žalgirisia vastaan. Seuraavalla kaudella hän teki yhdne maalin UEFA-cupin karsinnassa.
Ercan pelasi Turkin alle 21-vuotiaiden maajoukkueessa. Hän pelasi Turkin A-maajoukkueessa ensimmäisen kerran lokakuussa 1993 MM-karsintaottelussa Puolaa vastaan. Hän pelasi EM-kilpailuissa 1996 täyden peliajan Turkin kaikissa kolmessa ottelussa. EM-kilpailuissa 2000 hän pelasi täydet minuutit kahdessa alkulohko-ottelussa. Hän kuului Turkin MM-pronssia vuonna 2002 saavuttaneeseen joukkueeseen mutta ei pelannut tuossa MM-turnauksessa hetkeäkään. Ercan pelasi kaikkiaan 71 A-maaottelua, joista viimeisen helmikuussa 2003.
Ercan aloitti valmentajauransa joulukuussa 2008 Turkin alle 17-vuotiaiden maajoukkueessa. Vuosina 2013–2018 hän oli Turkin alle 21-vuotiaiden maajoukkueen päävalmentaja. Maaliskuusta 2015 tammikuuhun 2018 hän toimi Turkin A-maajoukkueen apuvalmentajana. Seurajoukkueista hän on valmentanut muun muassa Gaziantepsporia ja Sakaryasporia.
Maínalo (kylä)

| Maínalo Μαίναλο |
| --- | --- |
 Maínalo
 Koordinaatit: 37°32′9″N, 22°18′28″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Trípoli
Hallinto:  
 – Asutustyyppi:  kylä
 – Kallikrates-koodi:  4001080301
Väkiluku (2021):  28
Aikavyöhyke:  UTC+2
 – Kesäaika:  UTC+3
Postinumero:  221 50
Suuntanumero(t):  271
Maínalo (kreik. Μαίναλο, kath.kreik. Μαίναλον, Maínalon) on Kreikan kylä, joka kuuluu hallinnollisesti Trípolin kuntaan, Arkadian alueyksikköön ja Peloponnesoksen alueeseen. Kylän väkiluku on 28 (2021).
Maínalon kylä sijaitsee Peloponnesoksen niemimaan keskiosissa noin 12 kilometriä länsiluoteeseen Trípolin kaupungista. Se on rakennettu Maínalo-vuoren etelärinteeseen, ja on saanut nimensä vuoresta. Maínalo muodostaa oman kyläyhdyskuntansa (Δημοτική Κοινότητα Μαινάλου, Dimotikí Koinótita Mainálou), johon ei kuulu muita asutuksia.
Hummelsta

| Hummelsta |
| --- | --- |

 Hummelsta
 Koordinaatit: 59°37′36″N, 16°56′38″E 
Valtio:   Ruotsi
Lääni:  Uppsalan lääni
Maakunta:  Upplanti
Kunta:  Enköping
Väkiluku (2021):  945
Infobox OKVirheellinen NIMI-arvo: 
Hummelsta on taajama Enköpingin kunnassa Uppsalan läänissä Upplannin historiallisessa maakunnassa Ruotsissa. Taajamassa oli 945 asukasta vuonna 2021.
Aiheesta muualla

Kuvia tai muita tiedostoja aiheesta Hummelsta Wikimedia Commonsissa
Ogün Temizkanoğlu

Ogün Temizkanoğlu vuonna 2014.
Ogün Temizkanoğlu (s. 6. lokakuuta 1969 Hamm, Länsi-Saksa) on turkkilainen jalkapalloilija ja jalkapallovalmentaja. Hän oli pelipaikaltaan keskuspuolustaja. Hän pelasi Turkin A-maajoukkueessa 76 maaottelua vuosina 1990–2002. Hän lopetti pelaajauransa vuonna 2005 ja on sittemmin toiminut valmennustehtävissä.
Temizkanoğlu edusti Turkin Superliigassa kausina 1989–1999 Trabzonsporia, kausina 1999–2003 Fenerbahçea, kaudella 2003–2004 Konyasporia ja kaudella 2004–2005 Akçaabat Sebatsporia. Hän pelasi Superliigassa kaikkiaan 403 ottelua ja teki niissä 49 maalia. Hän voitti Turkin liigamestaruuden vuonna 2001 sekä Turkin Cupin vuosina 1992 ja 1995. Hän pelasi Mestarien liigassa viisi, Cup-voittajien cupissa 11 ja UEFA Cupissa 22 ottelua. Hän teki UEFA-cupissa neljä maalia: syyskuussa 1993 kolme maalia ensimmäisen kierroksen kahdessa ottelussa maltalaista Vallettaa ja syyskuussa 1997 yhden maalin ensimmäisen kierroksen jälkimmäisessä osaottelussa saksalaista Bochumia vastaan.
Temizkanoğlu pelasi muutaman ottelun Turkin alle 21- ja alle 23-vuotiaiden maajoukkueissa. Hän pelasi Turkin A-maajoukkueessa ensimmäisen kerran toukokuussa 1990 ystävyysottelussa Irlantia vastaan. Hän pelasi avauskokoonpanossa joukkueensa kaikki kolme ottelua EM-kilpailuissa 1996 ja kaikki neljä ottelua EM-kilpailuissa 2000. Hän toimi maajoukkueen kapteenina vuodesta 1998 ja pelasi viimeisen maaottelunsa huhtikuussa 2002. Hän teki A-maaotteluissaan viisi maalia: huhtikuussa 1995 EM-karsintaottelussa Sveitsiä, kesäkuussa 1995 kahdessa peräkkäisessä ottelussa Kanadaa, elokuussa 1995  Makedoniaa ja lokakuussa 1998 EM-karsintaottelussa Suomea vastaan.
Temizkanoğlu on toiminut valmentajana vuodesta 2007 alkaen. Hän on valmentanut seurajoukkueiden lisäksi Turkin alle 19-vuotiaiden maajoukkuetta ja Turkin naisten maajoukkuetta.
Chotoússa

| Chotoússa Χωτούσσα |
| --- | --- |
 Chotoússa
 Koordinaatit: 37°46′5″N, 22°15′19″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Trípoli
Hallinto:  
 – Asutustyyppi:  kylä
 – Kallikrates-koodi:  4001041101
Korkeus:  750 m
Väkiluku (2021):  66
Aikavyöhyke:  UTC+2
 – Kesäaika:  UTC+3
Postinumero:  220 17
Suuntanumero(t):  2796
Chotoússa (kreik. Χωτούσσα) on Kreikan kylä, joka kuuluu hallinnollisesti Trípolin kuntaan, Arkadian alueyksikköön ja Peloponnesoksen alueeseen. Kylän väkiluku on 66 (2021).
Chotoússan kylä sijaitsee noin 39 kilometriä pohjoisluoteeseen Trípolin kaupungista. Se on rakennettu noin 750 metrin korkeuteen merenpinnasta laskettuna. Chotoússa muodostaa oman kyläyhdyskuntansa (Δημοτική Κοινότητα Χωτούσσης, Dimotikí Koinótita Chotoússis), johon ei kuulu muita asutuksia. Antiikin ajan Kafyain kaupunki sijaitsi nykyisen kylän lähellä.
Lianós

| Lianós Λιανός |
| --- | --- |
 Lianós
 Koordinaatit: 37°22′18″N, 22°18′9″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Trípoli
Hallinto:  
 – Asutustyyppi:  kylä
 – Kallikrates-koodi:  4001020402
Korkeus:  674 m
Väkiluku (2021):  35
Aikavyöhyke:  UTC+2
 – Kesäaika:  UTC+3
Lianós (kreik. Λιανός) on Kreikan kylä, joka kuuluu hallinnollisesti Trípolin kuntaan, Arkadian alueyksikköön ja Peloponnesoksen alueeseen. Kylän väkiluku on 35 (2021).
Lianóksen kylä sijaitsee noin 21 kilometriä lounaaseen Trípolin kaupungista. Se on rakennettu Ágios Konstantínoksen kukkulan juurelle noin 674 metrin korkeuteen merenpinnasta laskettuna. Kylä on osa Ampelákin kyläyhdyskuntaa. Antiikin ajan Eutaian kaupunki sijaitsi nykyisen kylän lähellä.
Hämeenlinnan kaupunkiuutiset

Hämeenlinnan Kaupunkiuutiset on Hämeenlinnan ja Janakkalan alueella ilmestyvä ilmainen paikallislehti. Hämeenlinnan Kaupunkiuutiset omistaa Keskisuomalainen Oyj. Keskisuomalainen sulautti Hämeen Sanomat Oy:n Hämeen Media Oy:seen vuonna 2021. Muutoksen takia Hämeenlinnan Kaupunkiuutiset, Hämeen Sanomat ja Forssan Lehti ovat osa Hämeen Media Oy:ta.
Glesnen kappeli

| Glesnen kappeli Glesne kapell |
| --- | --- |
 Kirkko vuonna 2012.
Sijainti:  Krødsherad, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1909
Suunnittelija:  Hans Horn
Materiaali:  puu
Istumapaikkoja:  200
Lisää rakennusartikkeleitaArkkitehtuurin teemasivulla
Glesnen kappeli (norj. Glesne kapell) on Krødsheradin kunnassa Norjassa sijaitseva puinen pitkäkirkko vuodelta 1909.
Aiheesta muualla

Kuvia tai muita tiedostoja aiheesta Glesnen kappeli Wikimedia Commonsissa
Methýdrio

| Methýdrio Μεθύδριο |
| --- | --- |
 Methýdrio
 Koordinaatit: 37°37′50″N, 22°9′32″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Gortynía
Hallinto:  
 – Asutustyyppi:  kylä
 – Kallikrates-koodi:  4003020701
Korkeus:  1 063 m
Väkiluku (2021):  8
Aikavyöhyke:  UTC+2
 – Kesäaika:  UTC+3
Postinumero:  220 08
Suuntanumero(t):  2797
Methýdrio (kreik. Μεθύδριο, kath.kreik. Μεθύδριον, Methýdrion) on Kreikan kylä, joka kuuluu hallinnollisesti Gortynían kuntaan, Arkadian alueyksikköön ja Peloponnesoksen alueeseen. Kylän väkiluku on 8 (2021).
Methýdrion kylä sijaitsee Arkadian pohjoisosan vuoristossa keskellä Peloponnesoksen niemimaata noin 38 kilometriä luoteeseen Trípolin kaupungista. Se on rakennettu noin 1 063 metrin korkeuteen merenpinnasta laskettuna. Kylä on osa Pyrgákin kyläyhdyskuntaa. Methýdrio on nimetty sen lähellä sijainneen antiikin ajan Methydrionin kaupungin mukaan vuonna 1927. Kylän aiempi nimi oli Nemnítsa (Νεμνίτσα).
Fjärdhundra

| Fjärdhundra |
| --- | --- |

 Fjärdhundra
 Koordinaatit: 59°46′36″N, 16°55′43″E 
Valtio:   Ruotsi
Lääni:  Uppsalan lääni
Maakunta:  Upplanti
Kunta:  Enköping
Väkiluku (2021):  932
Fjärdhundra on taajama Enköpingin kunnassa Uppsalan läänissä Upplannin historiallisessa maakunnassa Ruotsissa. Taajamassa oli 932 asukasta vuonna 2021.
Aiheesta muualla

Kuvia tai muita tiedostoja aiheesta Fjärdhundra Wikimedia Commonsissa
Carl Wilhelm Westerlund

Carl Wilhelm Westerlund (13. marraskuuta 1809 Tukholma Ruotsi –  23. joulukuuta 1879 Oulu) oli ruotsalaissyntyinen Suomessa vaikuttanut näyttelijä, teatterinjohtaja ja raatimies.
Ruotsissa syntynyt Westerlund lienee tullut Suomeen jo 1826, mutta Suomen kansalaisuushakemuksen hän teki vasta 1845. Westerlund avioitui 1832 Maria Elisabeth Silfvanin (1802–1865), aiemmin Lemke, kanssa. Hänen toinen puolisonsa vuodesta  1868 oli taloudenhoitaja Katharina eli Kaisa Yrttiaho (1827–1887), jonka kanssa Westerlundilla oli yksi oma ja kaksi adoptoitua lasta.
Westerlundilla ei ilmeisesti ollut varsinaista koulutusta näyttelemiseen. Hän toimi silti näyttelijänä ja Helsingissä Johan Henrik Hallin teatteriseurueessa kaudella 1829–1830 ollessaan myös seurueen johtajana keväästä 1830, kun Hall oli jättänyt tehtävän. Westerlund sai samana keväänä vain 20-vuotiaana senaatilta yksinoikeuden esittää ruotsiksi näytelmiä kaikissa kaupungeissa Suomessa. Hänen johtamansa seurueen ohjelmistoon kuului muun muassa William Shakespearen, Pedro Calderónin ja Friedrich Schillerin teoksia. Yksi seurueen jäsenistä oli Maria Silfvan, jonka kanssa hän avioitui.
Kiertävää teatteriseuruettaan Westerlund johti noin yksitoista vuotta, kunnes luopui siitä 1841 ja muutti Ouluun ravintoloitsijaksi ja panimomestariksi. Sielläkin hän kuitenkin rakennutti 1849 talon paitsi ravintolalle ja tanssisalongille, myös teatterinäyttämölle, jossa esiintyivät sekä paikalliset näyttelijät että vierailevat seurueet. Oulussa Westerlund vaikutti myös raatimiehenä vuodesta 1869.
Aiheesta muualla

Carl Wilhelm Westerlund Biografiasampo.
Nordlandetin kirkko

| Nordlandetin kirkko Nordlandet kirke |
| --- | --- |
 Kirkko vuonna 2008.
Sijainti:  Kristiansund, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1914
Suunnittelija:  Hagbarth Schytte-Berg
Materiaali:  kivi
Lisää rakennusartikkeleitaArkkitehtuurin teemasivulla
Nordlandetin kirkko (norj. Nordlandet kirke) on Kristiansundin kunnassa Norjassa sijaitseva kivinen ristikirkko vuodelta 1914.
Aiheesta muualla

Kuvia tai muita tiedostoja aiheesta Nordlandetin kirkko Wikimedia Commonsissa
Örsundsbro

| Örsundsbro |
| --- | --- |
 Örsundsbro
 Koordinaatit: 59°44′03″N, 17°18′30″E 
Valtio:   Ruotsi
Lääni:  Uppsalan lääni
Maakunta:  Upplanti
Kunta:  Enköping
Väkiluku (2021):  1 422
Örsundsbro on taajama Enköpingin kunnassa Uppsalan läänissä Upplannin historiallisessa maakunnassa Ruotsissa. Taajamassa oli 1 422 asukasta vuonna 2021.
Aiheesta muualla

Kuvia tai muita tiedostoja aiheesta Örsundsbro Wikimedia Commonsissa
Marius Söderbäck

| Henkilötiedot |
| --- | --- | --- | --- |
Syntymäaika: 6. huhtikuuta 2004 (ikä 20)
Syntymäpaikka: , Suomi
Pelipaikka: keskikenttäpelaaja
Pituus: 176 cm
Seura
Seura: Ilves
Junioriseurat
: NJS
: HJK
: KäPa
Seurat
| Vuodet | Seura | O | (M) |
| 2021–2023 | KäPa | 41 | (13) |
| 2023– | Ilves | 30 | (1) |
| 2023 | → Ilves 2 | 2 | (0) |
| Yhteensä | Yhteensä | 73 | (14) |
Maajoukkue
| 2021–2022 | Suomi U18 | 3 | (0) |
| 2023– | Suomi U19 | 1 | (0) |
 Seurajoukkueuran tilastot kattavat vain kansalliset sarjat, päivitetty 10. lokakuuta 2024.  Maajoukkueuran tilastot päivitetty 10. lokakuuta 2024.
Marius Söderbäck (s. 6. huhtikuuta 2004) on suomalainen jalkapalloilija. Pelipaikaltaan hän on hyökkääva keskikenttäpelaaja ja hän pelaa Tampereen Ilveksen riveissä. Aiemmin Söderbäck on aloittanut pelaajauransa Kakkosessa ja Ykkösessä pelanneen Käpylän Pallon riveissä.
Marius Söderbäck on pelanut ikäkausimaajoukueissa U18 ja U19 vuosina 2021-2023 kaikkiaan neljä ottelua.
Tasa-arvon kartanpiirtäjä

| Tasa-arvon kartanpiirtäjä |
| --- | --- |
Palkitaan:  huomionosoitus ja palkinto henkilölle tai yhteisölle, joka toiminnallaan on edistänyt miesten huomiointia ja todellista sukupuolten tasa-arvoa
Palkinnon antaja:  Miesten tasa-arvo ry
Maa:  Suomi
Ensimmäinen palkinto:  2016
Viimeinen palkinto:  2023
Viimeisin palkittu:  Binga Tupamäki & Emil Kastehelmi
[Saajaluettelo Virallinen internet-sivu]
Hanna-Leena Mattila on vuoden 2022 Tasa-arvon kartanpiirtäjä.
Tasa-arvon kartanpiirtäjä on Miesten tasa-arvo ry:n vuosittain myöntämä huomionosoitus ja palkinto henkilölle tai yhteisölle, joka toiminnallaan on edistänyt miesten huomiointia ja todellista sukupuolten tasa-arvoa. Myös palkittuja kutsutaan tasa-arvon kartanpiirtäjiksi.
Palkittavat valitsee yhdistyksen hallitus kultakin kalenterivuodelta erikseen ja palkittujen nimet julkaistaan seuraavan vuoden maaliskuussa tasa-arvon päivän juhlassa.
Itse palkinto on graafikko Juha Tammenpään Kartanpiirtäjä -etsaus, akvatinta.
Yhdistyksen tasa-arvopalkinto on myönnetty ensimmäisen kerran vuonna 2016 ja vuonna 2021 palkinto jaettiin ensimmäistä kertaa tasa-arvon kartanpiirtäjän nimellä.
Aiheesta muualla

Luettelo palkinnonsaajista Miesten tasa-arvo ry:n sivustolla
Gustaf Wittfooth

Gustaf Wittfooth (n. 1656 Turku – 1724 Turku) oli suomalainen tehtailija ja suurkauppias.
Wittfoothin vanhemmat olivat kauppias Jochim Wittfooth ja Anna Margareta Bugenhagen ja puoliso Catharina Havemann (1683–1753). Kaikista pariskunnan kolmesta pojasta tuli kauppiaita, myös tyttöjä heille syntyi kolme. Wittfooth vannoi porvarisvalan 1699 ja oli Turussa kauppahuoneen osakas, kauppias, verkatehtaan osakas ja Aurajoen Halistenkoskella sijainneen myllyn vuokraaja. Turun kaupunginvanhin hän oli viimeistään vuodesta 1705.
Saksalaista syntyperää ollut Wittfoothin isä siirtyi Suomeen Tukholman kautta 1647. Hän kuului jälkeläisineen Turun merkittävimpiin porvareihin 1600-luvun lopulla ja 1700-luvulla. Jochim Wittfoothin pojista Turkuun jäi Gustaf Wittfoothin ohella Hans Wittfooth. Tytärten avioliittojen kautta Wittfoothit liittyivät toisiin merkittäviin kauppiassukuihin.
Vanhempiensa kuoltua 1677 ja 1692 Gustaf ja Hans Wittfooth työskentelivät ensin yhdessä, mutta perustivat sitten kumpikin omat liiketoimensa. Gustaf Wittfooth harjoitti ulkomaankauppaa, mutta ryhtyi myös teolliseen toimintaan. Hän sai liikekumppaninsa kanssa 1719 privilegion verkatehdasta varten, joka tuotti muun muassa villaisia takkeja sotilaiden ja työ- ja merimiesten käyttöön. Vaikka tehdas lopetti toimintansa jo 1733, niin se oli ensimmäisiä Turkun alueen teollisia hankkeita 1700-luvulla. Vuonna 1722 vuokraamaansa Halistenkosken myllyä hän ei myllyn kuunnostamisen jälkeen ehtinyt juuri hyödyntää, vaan se jäi hänen leskensä tehtäväksi. Myös Wittfoothin pojan Gustaf Adolfin leskestä Elisabet Wittfoothista tuli merkittävä kauppias ja yrittäjä Turkuun.
Aiheesta muualla

Gustaf Wittfooth Biografiasampo.
Al-Wihdatin pakolaisleiri

| Al-Wihdatin pakolaisleiri |
| --- | --- |
 Al-Wihdat Ammanin kartalla.
 Al-Wihdatin pakolaisleiri
 Koordinaatit: 31°55′35″N, 35°56′18″E 
Valtio:   Jordania
Kaupunki:  Amman
Alue:  Al-Jarmuk
Perustettu:  1955
Pinta-ala:  
 – Kokonaispinta-ala:  0,48 km²
Väkiluku (2023)  (virallisesti rekisteröityjä pakolaisia):  61 795
Infobox OKVirheellinen NIMI-arvo: 
Al-Wihdatin pakolaisleiri (arab. الوحدات‎, al-Wiḥdāt) on palestiinalaispakolaisten leiri Jordanian pääkaupunki Ammanissa sen keskustan eteläpuolella. Vuonna 2023 leirissä asui 61 795 virallisesti rekisteröityä pakolaista, joiden lisäksi sen alueella asuu tuhansia muita Ammanin asukkaita. Al-Wihdatista on muodostunut oman lähialueensa liike-elämän ja palveluiden keskus.
Maantiede

Al-Wihdat sijaitsee Jordanian pääkaupunki Ammanissa noin kolme kilometriä kaupungin keskustasta etelään. Hallinnollisesti se on osa Ammanin Al-Jarmukin alueen Al-Awdan kaupunginosaa. Pinta-alaa leirillä on 0,48 km².